Case ID: 1176887
Sentence 1: Belə ki, Rusiya Federasiyasının vətəndaşı Təqsirləndirilən şəxs1 satış məqsədi və tamah niyyəti ilə qanunsuz olaraq külli miqdarda narkotik vasitə hesab edilən heroin əldə etmək, saxlamaq, daşımaq və satmaq barədə tanışı Təqsirləndirilən şəxs2, sonuncunun qohumu Təqsirləndirilən şəxs3 və şəxsiyyəti istintaqla araşdırılan qeyrisi ilə qabaqcadan əlbir olub bir qrup şəxs halında birləşmiş, bu məqsədlə Təqsirləndirilən şəxs1 2019-cu ilin yanvar ayının ortalarında Cəlilabad şəhərində yerləşən «İran Bazar»ı adlanan ərazidə şəxsiyyəti istintaqla araşdırılan «Ramin» adlı şəxsdən bir qramı 20 manatdan olmaqla 10.000 manat pulun müqabilində külli miqdarda 503,176 qram çəkidə bir ədəd bükümdə kustar üsulla hazırlanmış narkotik vasitə hesab edilən heroini satış məqsədi ilə qanunsuz olaraq əldə edib saxlamaqla sərnişin kimi əyləşdiyi naməlum taksi avtomobili ilə Cəlilabad şəhərindən Bakı şəhərinə üstündə qanunsuz daşıyaraq kirayə yaşadığı ünvan 1 ünvanına gətirib mənzilin yataq otağında gizlətməklə saxlamış, sonradan həmin külli miqdarda 503,176 qram çəkidə narkotik vasitə heroinin 202,015 qram çəkidə olan hissəsini satıb əldə olunacaq pulu gələcəkdə aralarında bölmək məqsədi ilə 2019-cu ilin yanvar ayının ortalarında cinayətkar qrupun digər üzvü Təqsirləndirilən şəxs2la Bakı şəhəri, Nərimanov rayonu ərazisində yerləşən Nəriman Nərimanov adına istirahət parkında görüşüb sonuncuya təhvil vermiş, Təqsirləndirilən şəxs2 isə külli miqdarda 202,015 qram çəkidə narkotik vasitə heroini üstündə qanunsuz daşıyaraq kirayə yaşadığı Bakı şəhəri, Binəqədi rayonu, Binəqədi qəsəbəsi, 40-cı korpus, ünvansız fərdi yaşayış evində yataq otağındakı paltar dolabında gizlətməklə saxlamış, əvvəlcədən aralarında əldə olunmuş cinayətkar razılaşmaya uyğun olaraq 22 yanvar 2019-cu il tarixdə Təqsirləndirilən şəxs2 evində gizlədib saxladığı külli miqdarda 202,015 qram çəkidə narkotik vasitə heroini üstündə daşıyaraq Bakı şəhəri, Binəqədi rayonu ərazisində yerləşən «Səma» şadlıq sarayının qarşısına gəlib cinayətkar qrupun digər üzvü olan qohumu Təqsirləndirilən şəxs3 müştəri tapıb satışını həyata keçirməsi üçün təhvil vermiş, cinayətkar qrup üzvlərinin narkotik vasitələrin qanunsuz dövriyyəsi ilə məşğul olması barədə daxil olmuş məlumat əsasında 22 yanvar 2019-cu il tarixdə saat 22:00-da Azərbaycan Respublikası Daxili İşlər Nazirliyinin Baş Narkotiklərlə Mübarizə İdarəsinin əməkdaşları tərəfindən həyata keçirilmiş əməliyyat-axtarış tədbirləri nəticəsində qrup üzvlərindən Təqsirləndirilən şəxs3 ünvan 3ünvanının qarşısında saxlanılmış, polis əməkdaşlarının təklifindən sonra Təqsirləndirilən şəxs3 əynindəki tünd göy rəngli gödəkcəsinin sol iç döş cibindən çıxarıb təqdim etdiyi bir ədəd polietilen bükümdə külli miqdarda 202,015 qram çəkidə narkotik vasitə heroin aşkar edilərək götürülmüşdür.